Krídložiabrovce

Krídložiabrovce (staršie: krídložiabrovky; lat. Pterobranchia, Pterobranchiata, Pterobranchea) sú trieda polochordátov (Hemichordata).

Charakteristika recentných krídložiabrovcov (t.j. krídložiabrovcov v užšom zmysle)
Sú to drobné morské živočíchy s vakovitým až valcovitým telom, veľkým najviac . V dospelosti žijú prisadnuto v rúrkovitých schránkach z tuhnúceho hlienu, pučaním vytvárajú agregácie. Podobajú sa na machovky, a aj ich tráviaca sústava je podobne prehnutá do „U“, čo je však zrejme dôsledok konvergencie. Krčný oddiel má 1 pár ramien s tentakulami (Rhabdopleura) alebo je týchto ramien 4 – 8 párov (Cephalodiscus); ramená s tykadielkami majú zrejme aj dýchaciu funkciu. Žiabrové štrbiny sú len 2, u rodu Rhabdopleura sú – zrejme kvôli veľmi drobným rozmerom – druhotne redukované. Exkrečným orgánom sú metanefrídie. Sú gonochoristy, vývin prebieha cez obrvenú trochofóroidnú larvičku, podobnú bugule morských machoviek. Je to veľmi málo početná skupina, ktorá má v recentnej morskej faune veľmi nevýrazné zastúpenie.

Systematika 
trieda krídložiabrovce (Pterobranchia/Pterobranchiata/Pterobranchea) v širšom zmysle/ staršie:graptolity v širšom zmysle (Graptolithina v širšom zmysle/Graptolithoidea):
 rody incertae sedis: †Acanthastus (=tradičný rad †akantastidy (Acanthastida)), †Ascograptus, †Birastrites, †Buthograptus, †Camergraptus, †Coelograptus, †Conograptus, †Cystoturriculagraptus, †Demicystifer, †Discophyllum, †Furkagraptus, †Geminograptus, †Halograptus, †Humiligraptus, †Hunanodendrum, †Labrumograptus, †Nereitograptus, †Nodosugraptus (Nodosograptus), †Parademicystograptus, †Paradimorphograptus, †Phycograptus, †Planktograptus, †Pleurograptoides, †Polygonograptus, †Protabrograptus, †Protistograptus, †Protograptus, †Ramulograptus, †Sinograptus, †Spinosudiplograptus, †Stelechograptus, †Stolonofolliculus, †Strophograptus, †Thecocystograptus, †Undagraptus, †Undograptus
 [trieda] krídložiabrovce (Pterobranchia/Pterobranchiata/Pterobranchea) v užšom zmysle - parafyletický taxón
[rad/podtrieda] Cephalodiscida/Cephalodiscoidea:
?čeľaď †Atubaridae - veľmi pochybný taxón
čeľaď Cephalodiscidae - dnes vrátane tradičnej čeľade †Eocephalodiscidae
[rad/podtrieda] Rhabdopleurida/Rhabdopleuroidea - jediná čeľaď Rhabdopleuridae; dnes vrátane tradičných radov †Graptovermida a †Stolonoidea, tradičných čeľadí †Rhabdopleuroididae a †Rhabdopleuritidae a rodov †Diplohydra, †Eorhabdopleura a †Rhabdotubus; pozri aj poznámku 2 nižšie
 [podtrieda/trieda] †graptolity v užšom zmysle (Graptolithina v užšom zmysle) - pozri poznámku 2 nižšie
 čeľaď †Cysticamaridae - zodpovedá tradičnému radu †Camaroidea
 čeľaď †Dithecodendridae
 čeľaď †Wimanicrustidae - zodpovedá tradičným radom  †Crustoidea a  †Graptoblasti
 Eugraptolithina:
 čeľaď †Cyclograptidae/Tubidendridae
 rad †Dendroidea v širšom zmysle - zodpovedá tradičným radom †Dendroidea v užšom zmysle, †Mastigograptida a †Inocaulida
 rad †graptolity v najužšom zmysle (Graptoloidea)
Poznámky: 
1. Do roku 2012 sa v systémoch namiesto triedy krídložiabrovce (Pterobranchia) v širšom zmysle uvádzali dve (vyššie tiež uvedené) triedy - krídložiabrovce (Pterobranchia) v užšom zmysle a graptolity (Graptolithina) v užšom zmysle.
2.Taxón Rhabdopleurida sa od roku 2012 obyčajne zaraďuje niekde do graptolitov v užšom zmysle (z čoho okrem iného vyplýva, že taxón krídložiabrovce v užšom zmysle potom prestáva existovať a ostáva z neho len taxón Cephalodiscida). Pre lepšiu porovnateľnosť s tradičnými systémami je v tu uvedenom systéme však uvedený na svojom tradičnom mieste.

Zdroje tejto kapitoly (sú to súčasne zdroje pre systematiku uvedenú v článku polochordáty):

Iné projekty

Zdroje